बढ़ती उम्र में मेल हॉर्मोन टेस्टोस्टेरॉन कम होने लगता है। सेक्स की इच्छा कम होने लगती है और कई बार प्राइवेट पार्ट में इरेक्शन (तनाव) कम होने लगता है। वैसे, इरेक्शन प्रॉब्लम कई बार दिल की बीमारी का भी संकेत होती है। मरीज को थकान और कमजोरी भी लगने लगती है। ऐसी कोई समस्या होगी तो पापा आपसे शेयर करने से बचेंगे, लेकिन आप स्वीकार करें कि यह समस्या आम है और उन्हें टेस्टोस्टेरॉन टेस्ट कराने के लिए तैयार कराएं। यह एक ब्लड टेस्ट होता है और इसकी कीमत 500 से 1000 रुपए होती है। अगर टेस्टोस्टेरॉन लेवल कम आता है तो बढ़ाने के लिए दवा दी जाती है।